Document ID: 31995R0642

KOMISSION ASETUS (EY) N:o 642/95,
annettu 24 päivänä maaliskuuta 1995,
Espanjan ja yhteisön, lukuun ottamatta Portugalia, välisen täydentävän kaupan järjestelmän (TKJ) soveltamista hedelmä- ja vihannesalalla koskevista tietyistä yksityiskohtaisista lisäsäännöistä tiettyjen hedelmien ja vihannesten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon tuoreiden hedelmien ja vihannesten täydentävän kaupan järjestelmän soveltamista koskevista yleisistä säännöistä 23 päivänä lokakuuta 1989 annetun neuvoston asetuksen (ETY) N:o 3210/89 (1), sellaisena kuin se on muutettuna asetuksella (ETY) N:o 3818/92 (2), ja erityisesti sen 9 artiklan,
sekä katsoo, että
komission asetuksessa (ETY) N:o 816/89 (3), sellaisena kuin se on muutettuna asetuksella (ETY) N:o 3831/92 (4), vahvistetaan luettelo hedelmä- ja vihannesalan tuotteista, joihin sovelletaan täydentävää kaupan järjestelmää 1 päivästä tammikuuta 1990; tomaatit, artisokat, melonit ja mansikat kuuluvat näihin tuotteisiin,
komission asetuksessa (ETY) N:o 3944/89 (5), sellaisena kuin se on viimeksi muutettuna asetuksella (ETY) N:o 3308/91 (6), annetaan yksityiskohtaiset säännöt täydentävän kaupan järjestelmän, jäljempänä `TKJ`, soveltamisesta tuoreiden hedelmien ja vihannesten kauppaan,
komission asetuksessa (EY) N:o 145/95 (7) määritetään edellä mainittujen tuotteiden osalta asetuksen (ETY) N:o 3210/89 2 artiklassa tarkoitetut kaudet 26 päivään maaliskuuta 1995 asti; viimeisimmistä näkymistä, jotka koskevat lähettämistä muun yhteisön markkinoille, lukuun ottamatta Portugalia, sekä yhteisön markkinatilanteesta seuraa, että meloneille ja artisokille olisi vahvistettava kausi I edellä mainituista perusteista johtuen tomaateille olisi vahvistettava kausi I ja II sekä mansikoille kausi II 30 päivään huhtikuuta asti; ottaen huomioon näiden tuotteiden erittäin herkän markkinatilanteen olisi määritettävä asetuksen (ETY) N:o 3210/89 3 artiklan mukaisesti ohjeelliset katot hyvin lyhyiksi kausiksi,
on tarpeen muistuttaa, että asetuksen (ETY) N:o 3944/89 tilastollista seurantaa, espanjalaisia lähetyksiä koskevien lähtöasiakirjojen käyttöä sekä erilaisia jäsenvaltioiden ilmoituksia koskevia säännöksiä sovelletaan TKJ:n toiminnan turvaamiseksi,
täsmällisten tietojen tarpeen vuoksi on perusteltua, että kaupan tilastollista seurantaa koskevat ilmoitukset toimitetaan komissiolle riittävän tihein aikavälein, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 3210/89 2 artiklassa tarkoitetut kaudet liitteessä mainittuihin CN-koodeihin kuuluville meloneille ja artisokille vahvistetaan samassa liitteessä.
2. CN-koodeihin 0810 10 10 ja 0810 10 90 kuuluvien mansikoiden sekä CN-koodeihin 0702 00 15 ja 0702 00 20 kuuluvien tomaattien
- liittymisasiakirjan 83 artiklan 1 kohdassa määrätyt ohjeelliset katot
ja
- asetuksen (ETY) N:o 3210/89 2 artiklassa tarkoitetut kaudet
vahvistetaan liitteessä.
2 artikla
1. Edellä 1 artiklassa tarkoitettujen tuotteiden lähettämiseen Espanjasta muun yhteisön markkinoille, lukuun ottamatta Portugalia, sovelletaan asetuksen (ETY) N:o 3944/89 säännöksiä, lukuun ottamatta 5 ja 7 artiklaa.
Mainitun asetuksen 2 artiklan 2 kohdassa säädetty ilmoitus on kuitenkin tehtävä viimeistään jokaisena tiistaina edellisen viikon aikana lähetettyjen määrien osalta.
2. Edellä 1 artiklan 2 kohdassa mainittujen tuotteiden, joihin sovelletaan kautta II tai kautta III, osalta asetuksen (ETY) N:o 3944/89 9 artiklan ensimmäisessä kohdassa säädetyt ilmoitukset on toimitettava komissiolle viimeistään jokaisen viikon tiistaina edellisen viikon osalta.
Kauden I soveltamisen aikana ilmoitus on tehtävä viimeistään jokaisen kuukauden 5 päivänä edellisen kuukauden tietojen osalta; tarvittaessa tähän tiedonantoon on merkittävä maininta "ei lähetyksiä".
3 artikla
Tämä asetus tulee voimaan 27 päivänä maaliskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä maaliskuuta 1995.

Labels: 3
17
18